text: Juliol | 2013 | Ràdio Móra d'Ebre
  Informatiu HORA 14 (31-7-2013)
  Posted on 31/07/2013 by Ràdio Móra d'Ebre
  HORA14_31-7-2013
  Entre el 60 i 70% del vi català s'exporta a l'estranger
  Entre un 60 i un 70 per cent de la producció de vi de casa nostra, s'exporta a l'estranger. Aquestes xifres es corresponen amb les dades denunciades per la "Guia de Vins de Catalunya", segons les quals un 70% dels vins que consumeixen els catalans són de fora del territori.
  Tot i que poc a poc s'incrementa la demanda interna de vins catalans, entre un 60 i un 70 per cent de la producció de vi de casa nostra es continua exportant a l'estranger. Aquestes dades, confirmades per les tres D.O.'s del nostre territori, Terra Alta, Montsant i Priorat, confirmen el baix consum de vi català que denuncia la "Guia de Vins de Catalunya". Segons la denuncia d'aquesta Guia de Vins, el 70% del vi que es consumeix a Catalunya és de fora del territori. Des de Ràdio Móra d'Ebre, en mig de terra de vins, hem volgut sortir a comprovar la procedència dels vins que consumeix la nostra gent.
  TREN CONSUM VI 26-7 PROCEDENCIA VI
  Les dades denunciades per la Guia de Vins de Catalunya no es corresponen doncs, amb el consum de vi a les nostres comarques. Tanmateix, també hem volgut saber el punt de vista de la nostra gent pel que fa a les dades que indiquen un consum baix de vi català a Catalunya.
  TREN CONSUM VI 26-7 DADES CONSUM VI
  Amb tot, les nostres D.O.'s de la Terra Alta, el Montsant i el Priorat s'han mostrat optimistes de cara al futur, ja que segons diuen, la tendència indica que els catalans cada vegada consumim més vins de la nostra terra, i en som més conscients de la seva qualitat.
  Posted in Notícies	| Tagged Catalunya, consum, DO, Montsant, Priorat, Terra Alta, vi
  Móra d'Ebre, Gandesa i Falset reclamen millores a la N-420
  Els alcaldes de Móra d'Ebre, Gandesa i Falset es reuneixen per reclamar millores a la carretera N-420. Els tres alcaldes traslladaran aquesta demanda i la petició que comencin les obres de la variant de Gandesa, al Subdelegat del Govern espanyol a Tarragona.
  Els alcaldes de les tres capitals del nostre territori miren de fer pinya per demanar millores per al territori. L'alcalde de Móra d'Ebre, Joan Piñol, l'alcalde de Gandesa, Carles Luz, i el batlle de Falset, Josep Puxeu, es van reunir ahir per parlar especialment de la situació en que es troba la carretera N-420.
  En aquest sentit, van acordar que sol·licitaran una reunió amb el subdelegat del Govern Espanyol a Tarragona, Jordi Sierra, per exposar-li les seves reivindicacions. En concret, demanen que es millori el ferm del tram de la N-420 entre Falset i Móra d'Ebre, i que es tirin endavant les obres de la variant de Gandesa, que es troben pendents d'execució des de fa anys.
  Posted in Notícies	| Tagged carretera, Falset, Gandesa, millores, Móra d'Ebre
  RENFE fa marxa enrere i no suprimirà cap tram de la línea Saragossa-Móra la Nova
  RENFE ha fet marxa enrere i no suprimirà cap línia de ferrocarril entre Saragossa i Móra la Nova. Tot plegat, gràcies al president de la Fundació per a la Preservació del Patrimoni Ferroviari i Industrial de Móra la Nova, que va remetre un informe al president de RENFE a través d'un diputat del Congrés, en el que contrastava com aquest canvi realment disparava el cost del servei.
  Fa uns mesos donàvem la notícia que Foment volia suprimir fins a 48 línies deficitàries de RENFE, per tal d'estalviar fins a 86'5 milions d'euros. Una de les línies que es preveia retallar era la que unia Saragossa amb Móra la Nova. En concret, es volia dur a terme un escurçament de les línies del tram entre Casp i Móra la Nova.
  Però el president de la Fundació per a la Preservació del Patrimoni Ferroviari i Industrial de Móra la Nova, Jordi Sasplugas, es va adonar que aquest escurçament, previst per RENFE, disparava el cost del servei ferroviari, ja que suposava que els trens havien d'arribar fins a la Pobla de Massaluca i retornar buits, fins a móra la nova, per pernoctar els trens i els maquinistes. Jordi Sasplugas, ens ho explicava ahir a l'entrevista del dia de l'Hora L.
  JORDI SASPLUGAS 30-7 ECONOMICAMENT PARLANT
  Després d'adonar-se'n del que Sasplugas cataloga com "un joc disbarats", ell mateix va elaborar un informe sobre aquesta situació. Gràcies a un contacte al Congrés dels Diputats, Sasplugas li va fer arribar l'informe al president de RENFE, que en veure-ho, va fer rectificar les mesures de retall previstes en aquestes línies. Sasplugas es mostra ara satisfet per la fita aconseguida, i ha volgut remarcar que la gent del territori ha de lluitar per les coses que ens pertoquen.
  JORDI SASPLUGAS 30-7 CAPACITAT DE LLUITA
  Posted in Notícies	| Tagged ferrocarril, Jordi Sasplugas, renfe, tren
  Informatiu HORA 14 (30-7-2013)
  HORA14_30_7_2013
  Mor un home a la piscina municipal de Móra d'Ebre
  More un home de 78 anys a la Piscina Municipal de Móra d'Ebre. En un primer moment s'havia especulat que l'home s'hauria ofegat mentre es banyava. Però les autoritats sanitàries ho han desmentit i han comunicat que l'home hauria patit un infart de cor mentre estava prenent el bany a les instal·lacions municipals.
  L'home s'hauria començat a trobar malament mentre es banyava ahir al migdia a la piscina municipal de Móra d'Ebre. Per aquest motiu el socorrista el va treure de la piscina i li va començar a practicar els primers auxilis. Cap al lloc dels fets s'hi va desplaçar immediatament un equip mèdic, que tot i practicar-li els exercicis de reanimació pertinents, no va poder fer res per salvar-li la vida. Resta per fer l'autòpsia per acabar de determinar les causes de la seva mort, però com dèiem, tot apunta a que hauria estat un infart de cor.